След подялбата на страната през 1410 и 1415 г. той получава Маркграфство Майсен за самостоятелно управление. От 1420 г. той участва при крал Сигизмунд Люксембургски в Хуситските войни, и през август 1421 г. има успех при Мост (Брюкс). За участието му в този конфликт против хуситите той е награден на 6 януари 1423 г. с херцогство Саксония-Витенберг и пфалцграфство Саксония. Така "Фридрих IV", който сега се нарича Фридрих I, се издига на херцог и курфюрст.